છોકરીઓને નરકટિયાગંજથી ઈદગાહ લઈ જવામાં આવી રહી હતી. રેલ્વે પ્રવક્તાએ જણાવ્યું કે જ્યારે પોલીસે છોકરીઓને પ્રશ્નો પૂછ્યા ત્યારે તેઓ સંતોષકારક જવાબ ન આપી શકી. તેથી તેમને બાળ કલ્યાણ સમિતિને સોંપી દેવામાં આવી છે. છોકરીઓની ઉંમર ૧૦થી ૧૪ વર્ષની વચ્ચે હોય તેવો અંદાજ લગાવવામાં આવી રહ્યો છે. દરેક છોકરીનાં માતા-પિતાને આ અંગે જાણ કરી દેવાઈ છે અને તે બંને વ્યક્તિઓની ધરપકડ કરવામાં આવી ચુકી છે.